29. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. Υ.773 της 15 Απρ. /2 Μαΐου 1970 (ΦΕΚ Β΄ 301) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου αορίστου χρόνου Ν.Π.Δ.Δ. αρμοδιότητος Υπουργείου Οικονομικών. Έχοντες υπ’ όψει: 1)Τας διατάξεις των άρθρ. 1 και 2 του Ν.Δ. 385/69 «περί προσλήψεως προσωπικού επί σχέσει ιδιωτικού δικαίου εις τας δημοσίας υπηρεσίας και τα Ν.Π.Δ.Δ.». 2)Την υπ’ αριθ. 5724/Δ/5.3.1969 (ΦΕΚ Β΄ 162/ 7. 3.1969) απόφασιν του Πρωθυπουργού ως Υπουργού Προεδρίας Κυβερνήσεως και 3)Την υπ’ αριθ. 121/11.2.1970 πράξιν του Α.Σ.Δ.Υ., αποφασίζομεν: Καθορίζομεν ως κατωτέρω την διαδικασίαν επιλογής προσλαμβανομένου προσωπικού εις θέσεις επί συμβάσει ιδιωτικού δικαίου αορίστου χρόνου Νομικών Προσώπων Δημοσίου Δικαίου αρμοδιότητος του Υπουργείου Οικονομικών: 1.Της προσλήψεως προηγείται η έκδοσις προκηρύξεως υπό του Νομικού Προσώπου Δημοσίου Δικαίου δημοσιευομένης, προκειμένου μεν περί θέσεων εν τη περιφερεία τέως Διοικήσεως Πρωτευούσης, δις εις μίαν των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας, άπαξ εις μίαν των μάλλον κυκλοφορου(Μετά την σελ. 14(β) Σελ. 15(α) Τεύχος 642-Σελ. 23 Οργανισμός Υπουργείου Οικονομικών 24.Α.α.22-29 σών καθημερινών εφημερίδων των Αθηνών και άπαξ εις μίαν εφημερίδα της Πρωτευούσης του Νομού. Δια της προκηρύξεως προσδιορίζονται κατ’ ειδικότητα αι προς πλήρωσιν θέσεις και καλούνται οι ενδιαφερόμενοι όπως, εντός προθεσμίας 10 ημερών από της δημοσιεύσεως ταύτης, υποβάλλουν σχετικήν αίτησιν μετά πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπεύθυνον δήλωσιν, δι’ ης να δηλούνται το έτος γεννήσεώς των και τα, υπό των παρ. 10 του άρθρ. 1 του υπ’ αριθ. 660/65 Β.Δ/τος «περί των υποχρεώσεων των υποψηφίων προς διορισμόν εις θέσεις προσωπικού υπαγομένου εις τον Υπαλληλικόν Κώδικα», οριζόμενα. 2.Ο έλεγχος των τυπικών και ουσιαστικών προσόντων των υποψηφίων και η επιλογή των, μεταξύ αυτών, καταλληλοτέρων ενεργείται υπό τριμελούς Επιτροπής αποτελουμένης εκ δύο ανωτέρων υπαλλήλων του Νομικού Προσώπου Δημοσίου Δικαίου ή ελλείψει τοιούτων εξ ανωτέρων δημοσίων υπαλλήλων και ενός ανωτέρου δημοσίου υπαλλήλου Υπηρεσιών αρμοδιότητος Υπουργείου Οικονομικών. Η Επιτροπή επιλογής συγκροτείται δια πράξεως του Προϊσταμένου της κατά τας οικείας διατάξεις, αρμοδίας προς διορισμόν Αρχής. 3.Της επιλογής των καταλληλοτέρων υποψηφίων εις οιανδήποτε θέσιν προηγείται πρακτική δοκιμασία, ενεργουμένη, κατά τον προσφορώτερον κατά την κρίσιν της επιτροπής, τρόπον, αναλόγως της ειδικότητος της επιτροπής δυναμένης να ορίζη ειδικόν εξεταστήν υπάλληλον του Ν.Π.Δ.Δ. ή δημόσιον υπάλληλον, οσάκις εκ της φύσεως της απασχολήσεως των προσληφθησομένων, παρίσταται ανάγκη. 4.Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2 του Νόμ. 1811/51 και των Ν.Δ. 61/68 και 179/1969 ισχύουν, επί ίσοις όροις και κατά την επιλογήν προς πλήρωσιν των περί ων πρόκειται θέσεων. 5.Η επιτροπή επιλογής, μετ’ εκτίμησιν των προσόντων των υποψηφίων, καταρτίζει πίνακα, μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν, όστις ισχύει επί εν έτος, της προσλήψεως γενομένης κατά την εν αυτώ σειράν. Η παρουσία δημοσιευθήτω δια της Εφημερίδος της Κυβερνήσεως. Σελ. 16(α) Τεύχος 642-Σελ. 24